Elle Tikerpäe

**Elle Tikerpäe** (perenimi kuni 1955 **Pauls**; 30. november 1935 Tallinn – 7. märts 1999) oli eesti tarbegraafik ja karikaturist.

## Elukäik
Elle Tikerpäe isa oli raamatupidaja, ema õmbles tellimusel tikanditega rõivaid, patju, seinapilte ning lambikupleid.

1955. aastal lõpetas ta Tallinna Pedagoogilise Instituudi joonistamise õpetaja kutsega. Võttis eratunde Gustav Mootse juures, käis Kunstiinstituudi ettevalmistuskursustel, Kultuuriülikooli karikatuuriringis ning Villu Tootsi kirjakoolis.

1957–1967 töötas ETKVL Kaubandusliku Inventari tehases tehnikuna ning 1967–1971 oli eksperimentaalkombinaati Bit kunstiline toimetaja. 1971-1991 samas mittekoosseisuline kunstnik. Samal ajal oli ka neli aastat Kunstnike Liidu tarbegraafika sektori sekretär.

## Looming
Elle Tikerpäe looming koosneb karikatuuridest, postkaartidest, illustratsioonidest ning eksliibristest. Karikatuuride joonistamist alustas ta 1967. aastal. Neid avaldati ajakirjades Pikker, Freie Welt, Täheke, Nõukogude Naine jne, sageli ilmus neid ka ajalehes Sirp ja Vasar. 1980. aastal ilmus Elle Tikerpäe karikatuurikogumik "Päevakoerakutsikad". ETKVL-is töötades joonistas ajalehe- ja televisioonireklaame, postkaarte kirjastusele Eesti Raamat ning miniplakateid Vabariiklikule Sanitaarharidusmajale.

Eksperimentaalkombinaadis Bit töötades joonistas ta alates 1968. aastast õnnitluskaarte, kutseid, reklaamlehti, buklette, brošüüre, menüüsid jms. Üks pidevaid tellijaid oli Riiklik Meditsiiniraamatukogu. Illustreerinud ajakirju Täheke, Nõukogude Naine ja Pioneer.

### Näitused
* 1976 – karikatuurinäitus "Meist ja meie linnast" (Tallinn)
* 1977 – karikatuurinäitus "Mis siin naerda on?" (Tallinn) lisaks Kaja Saare ja Elle Tikerpäe personaalnäitused
* 1981 – karikatuurinäitus "Mis siin naerda on?" (Tallinn)

## Trükised ja kujundused

* Hristo Pelitev – Aadam, Eeva ja kokkuhoid – Bulgaaria huumori- ja satiirivalimik, Pikker 1973, 104 lk, Tõlkinud Uno Liivaku, Kaanekujundus Elle Tikerpäe
* M. Kemptner – Mida pakub Tallinna Telefonikaugejaam (eesti ja vene keeles) – 40 lk, Tallinna telefonikaugejaam 1973
* Gondo Olevsoo – Kalender 1975 – 271 lk, Eesti Raamat, 1974, Kujundanud Elle Tikerpäe
* Gondo Olevsoo – Kalender 1976 – 272 lk, Eesti Raamat, 1975, Kujundanud Elle Tikerpäe, Kaanekujundus Aarne Mesikäpp
* K. Kõivumägi, F. Sepp – Postside. *Почтовая связь* (reklaamprospekt eesti ja vene keeles) – 34 lk, 1976, Kujundanud Elle Tikerpäe
* Gondo Olevsoo – Kalender 1981 – 288 lk, Eesti Raamat, 1980, Kujundanud Elle Tikerpäe, Kaanekujundus Henno Käo
* Elle Tikerpäe – Päevakoerakutsikad – 76 lk, 1980, EKP Keskkomitee Kirjastus
* Juta Renzer – Tähelaste kool – 33 lk, Eesti Raamat 1981, Illustratsioonid Elle Tikerpäe
* Toomas Kall – karikatuurikogumik "Kuueteistkümnemäng", karikatuurid joonistanud: Hugo Hiibus, Edgar Valter, Olimar Kallas, Elle Tikerpäe, Heinrich Valk, Kurti Vool, Jüri Kerem, Kaja Põder, Rein Lauks, Priit Pärn, Mati Kütt, Toomas Kall, Ülo Emmus, Ilja Popovitš, Hillar Mets, Andrus Peegel, (Tallinn, Kunst, 1982)
* Harri Jänes – Poiss ja tüdruk – 112 lk, Valgus 1983, Illustratsioonid Elle Tikerpäe (kordustrükk 1986)
* Enn Kuusk – Head helistamist – 40 lk, Valgus 1984, Kaanekujundus Hedda Teever, Illustratsioonid Elle Tikerpäe
* Ülo Tedre – Vanadest eesti rahvakommetest kaasaegsete tavanditeni – 112 lk, Perioodika 1985, Kujundanud Elle Tikerpäe
* Ülo Tedre – *Эстонские обряды вчера и сегодня* (vene keeles) – 136 lk, Perioodika 1985, Eesti keelest tõlkinud Ilona Kings, Kujundanud Elle Tikerpäe
* Salme Masso – Laste kokaraamat – 128 lk, Valgus 1985, Kujundus Elle Tikerpäe
* Ülo Tedre – *From ancient Estonian customs to modern rites* – (inglise keeles), 112 lk, 1985, Perioodika, tõlkinud Victoria Hain, Ülla Kulasalu ja K. Tarand, Kaanekujundus Elle Tikerpäe
* Linda Petti – Toite tahkunud leivast – 24 lk, Eesti NSV Teraviljasaaduste Ministeerium 1987, Illustratsioonid Elle Tikerpäe
* Salme Masso – *Детская поваренная книга* (vene keeles) – 128 lk, Valgus 1988, Eesti keelest tõlkinud I. Veber, ISBN 544000047X
* Edgar Spriit – karikatuurikogumikus "Homo Novus", kujundaja Rein Lauks, (Perioodika, 1988), ISBN 5797901358
*  Harri Jänes – *Мальчик и девочка* (vene keeles) – 128 lk, Valgus 1988, Eesti keelest tõlkinud I. Alehodžina
* Lasteraamatu nädal = Неделя детской книги – Raamatuühing, 1988 (plakat) – kunstnik Elle Tikerpäe
* N. M. Fainstein, I. Morozov ja E. E. Otsepp – Oma teenuseid pakub teile Tallinna Telefonikaugejaam – 40 lk, Eesti NSV Sideministeerium, 1989, Illustratsioonid Elle Tikerpäe
* Gondo Olevsoo – Kalender 1990 – 240 lk, Eesti Raamat, 1989, Kujundanud Anu Kangur, Illustratsioonid Ülo Keedus, Aet Pikk, Elle Tikerpäe ja Enn Tiku, ISBN 5450005830
* Edgar Spriit – Tallinlane naerab. *Tallinntsõ ulõbajutsja. The Smiles of Tallinn* – 128 lk, Perioodika 1989, Kaanekujundus Elle Tikerpäe, ISBN 5797901366
* Roosa Mäsak – Lugemik kurtide kooli V klassile – 143 lk, Valgus 1989, Kujundus Elle Tikerpäe
* Mark Twain – Aadama ja Eeva päevikud – 16 lk, 1990, Oktoober, Inglise keelest tõlkinud Valda Raud, Illustratsioonid Elle Tikerpäe
* Mall Hiiemäe ja Ülo Tedre – *Estnische Volksbräuche* – (saksa keeles), 127 lk, 1991, Perioodika, Eesti keelest tõlkinud V. Sepp, Kaanekujundus Elle Tikerpäe
* Ülo Tedre – *Estonian customs and traditions* – (inglise keeles), 80 lk, 1991, Perioodika, tõlkinud Victoria Hain ja Kristi Tarand, Kaanekujundus Elle Tikerpäe
* Ülo Tedre – *Эстонские обычаи и традиции* (vene keeles) – 144 lk, Perioodika 1991, Eesti keelest tõlkinud Ilona Kings
* Vello Lattik – Sirge säär sukas roosas – 65 lk, Sünnimaa 1991, Illustratsioonid Elle Tikerpäe
* Ülo Tedre – Vanadest eesti rahvakommetest – 112 lk, Perioodika 1991, Kujundanud Elle Tikerpäe
* Harri Jänes – Katrini taskurätikud – 31 lk, Valgus 1993, Illustratsioonid Elle Tikerpäe
* Holger Pukk – Kuidas toimid sina? – 96 lk, Perioodika 1994, Kujundanud Kutt Niinepuu-Kiik ja Piret Niinepuu-Kiik, Illustratsioonid Elle Tikerpäe, ISBN 5797905175
* Viktor Vassiljev. Tere, head «Prillitoosi» vaatajad! (1. osa) – 150 lk, Huma 1999, Kujundanud Sirje Tooma, Illustratsioonid Elle Tikerpäe, ISBN 9985898117
* Viktor Vassiljev. Tere, head «Prillitoosi» vaatajad! (2. osa) – 200 lk, Huma 2000, Kujundanud Sirje Tooma, Illustratsioonid Elle Tikerpäe, ISBN 9985898214
* Viktor Vassiljev. Tere, head «Prillitoosi» vaatajad! (3. osa) – 208 lk, Huma 2001, Kujundanud Sirje Tooma, Illustratsioonid Elle Tikerpäe, ISBN 9985898494
*  Milvi Tedremaa, Peeli Mikelsaar, Marika Haamre – Eesti Meditsiiniraamatukogu olelusvõitlus – 243 lk, Eesti Meditsiiniraamatukogu, 2004, Illustratsioonid Elle Tikerpäe

## Tunnustus
*1976 – karikatuurivõistluse "Meist ja meie linnast", Tallinna Linna TSN Täitevkomitee kultuuriosakonna eripreemia
*1977 – karikatuurivõistluse "Mis siin naerda on?", Tallinna Linna TSN Täitevkomitee auhind
*1981 – karikatuurivõistluse "Mis siin naerda on?", Tallinna Puhkeparkide Direktsiooni poolt hinnatud parim töö 
*1991 – Eesti Hoiupanga ja Soome Hoiupankade Liidu korraldatud karikatuurivõistluselt "Raha ja pangandus" eripreemia

## Viited
  	

## Välislingid
*Haud Tallinna Rahumäe kalmistu